Diari Oficial de la Generalitat Valenciana


Sumari del DOGV 6341, del 26-08-2010 (2010/9226)

Informació pública de la modificació del Pla General d'Ordenació Urbana relativa a l'ordenació del sector 01-SU-R i a les unitats d'execució 10-UE-R i 12-UE-R.
---------------------------------------------------------------------------------------------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9226


Data del document
:   01-07-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General d'Ordenació Urbana relativa a l'ordenació del sector 01-SU-R i a les unitats d'execució 10-UE-R i 12-UE-R. [2010/9226]  
El Ple de l'Ajuntament de Castelló de la Plana, en sessió ordinària celebrada el dia 24 de juny de 2010, va adoptar, entre altres, l'acord següent:  
«Vist l'expedient corresponent al procediment que s'està tramitant per a l'aprovació de la modificació del Pla General d'Ordenació Urbana relatiu a l'ordenació de sector 01-SU-R, 10-UE-R i 12-UE-R, del qual es desprén que:  
1. El 27 de juliol de 2001 es va aprovar definitivament la modificació del Pla General d'Ordenació Urbana 2/2000, relativa a la nova ordenació urbanística de l'entorn de l'antiga estació del ferrocarril que incloïa la unitat d'execució 10-UE-R. La programació i desenvolupament dels diferents àmbits que integren aquest sòl van ser intentats per part de l'Ajuntament, però van quedar paralitzats per diverses raons, principalment per l'oposició dels propietaris dels terrenys afectats per les opcions proposades. Aquesta oposició va cristal·litzar en la interposició de diversos recursos contenciosos administratius i el pronunciament de diverses sentències pel Tribunal Superior de Justícia de la Comunitat Valenciana: STSJCV 1505/2003, STSJCV 1665/2004, i STSJCV 1697/2004. La STSJCV 1505/2003 i la STSJCV 1665/2004 anul·laven el Pla General exclusivament quant a la consideració com a sòl urbanitzable (i per tant no urbà) de les parcel·les que donen a l'avinguda de Vila-real. Per la seua banda, la Sentència STSJCV 1697/2004 es pronuncia sobre la necessitat de la permanència de la imatge de la Ciutat Jardí amb la protecció d'edificis i arbratge i citant els números 58, 60, i 64 de la gran via Tárrega Monteblanco.   
2. Per a executar la Sentència número 1665/04 s'ha redactat aquesta modificació relativa a l'ordenació del sector 01-SU-R, que afecta la classificació del sòl, a la determinació de l'àrea de repartiment, i a la protecció d'edificis i a fer viable la Ciutat Jardí, tradicional i característica de la zona. En la proposta es manté la xarxa primària de reserva de sòl dotacional prevista pel Pla.   
Tenint en compte que:  
I. La modificació proposada afecta a determinacions de caràcter estructural i a determinacions que afecten l'ordenació detallada segons es desprén del que estableixen els articles 36.1 i 37.1 de la Llei Urbanística Valenciana. La proposta de modificació manté l'equilibri de les dotacions públiques tal com exigeix l'article 94.2 de la Llei Urbanística Valenciana.  
II. La modificació proposada està formada pel conjunt de documents a què al·ludeix l'article 64 de la Llei Urbanística Valenciana i el seu contingut s'adequa a allò que s'ha exigit pels articles 141 a 154 de Reglament d'Ordenació i Gestió Territorial.  
III. L'article 94 de la Llei Urbanística Valenciana estableix que les modificacions dels plans es duran a terme pel procediment previst per a cada tipus de pla, els tràmits que s'han de seguir per a l'aprovació dels plans generals són els previstos en els articles 83, 84, i 85 de la mateixa norma.  
Segons l'article 127.1.c de la Llei reguladora de les Bases d'Administració Local, la Junta de Govern Local és la competent per a aprovar els projectes d'instruments d'ordenació urbanística l'aprovació definitiva o provisional dels quals corresponga al Ple.  
Correspon al Ple de l'Ajuntament l'aprovació inicial del planejament general segons estableix l'article 123.1.i de la Llei reguladora de les Bases de Règim Local.  
L'article 83.2.a de la Llei Urbanística Valenciana en relació amb el 90.2 del mateix text preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes i l'anunciarà en el Diari Oficial de la Comunitat Valenciana i en un diari no oficial d'àmplia difusió en la localitat.  
IV. Segons preveu l'article 123.2 de la Llei reguladora de les Bases d'Administració Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els de l'arquitecte municipal, l'assessora jurídica de Planejament i Gestió Urbanística, i l'informe del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge, i Serveis Urbans, s'acorda:  
1. Aprovar inicialment la modificació del Pla General d'Ordenació Urbana relativa a l'ordenació del Sector 01-SU-R i a les unitats d'execució 10-UE-R i 12-UE-R.  
2. Sotmetre a informació pública pel termini d'un mes la modificació del Pla General «Ordenació del Sector 01-SU-R, i de les unitats d'execució 10-UE-R i 12-UE-R» i inserir el corresponent anunci en el Diari Oficial de la Comunitat Valenciana, en el Butlletí Oficial de la Província de Castelló i, en un diari d'àmplia difusió a la província i en la pàgina web municipal.»  
El que es fa públic per a general coneixement i s'adverteix al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda dels Germans Bou, núm. 16) i presentar les al·legacions que creguen convenients.   
Castelló de la Plana, 1 de juliol de 2010.- L'alcalde en funcion: Javier Moliner Gargallo. El secretari general del Ple: Juan Jiménez Hernandis.